ai4bharat/Pralekha huggingface dataset:
وزارت دفاع
کووڈ کے خلاف لڑائی میں بھارتیہ فضائیہ کی مدد
نئی دہلی،20- اپریل 2020/کووڈ 19 کے خلاف لڑائی میں بھارتیہ فضائیہ قوم کے لئے اپنے سرگرم مدد جاری رکھے ہوئے ہے۔ فضائیہ نے اپنی ٹرانسپورٹ اور روٹری وونگ کے طیاروں کو ملک میں نوڈل سپلائی بیس اور ان مقامات تک جہاں ضروری سامان پہنچایا جانا ہے ، ضروری ’ فضائی پل‘ قائم کئے ہیں اور انہیں برقرار رکھا ہے۔ فضائیہ نے دواؤں کی سپلائی کا کام اپنے ذمہ لیا ہے جس میں خود حفاظتی سامان ، ٹیسٹنگ کٹس ، سینی ٹائزیشن کا سامان اور دیگر سامان شامل ہے۔ اس نے فضائی راستے سے طبی عملے کو پہچانے کا کام بھی انجام دیا ہے۔
بھارتی فضائیہ نے جموں و کشمیر ،لداخ او رپڈوچیری سمیت 16 ریاستوں اور مرکز کے زیر انتظام علاقوں میں متعلقہ مقامات پر فضائی راستے سے سامان پہنچایا ہے۔ مرکز کے زیر انتظام لداخ سے ٹیسٹنگ کے لئے نمونے پہچانے کا اہم کام بھی فضائیہ کررہی ہے۔ اس کے علاوہ فضائیہ نےڈی آر ڈی او اور آئی سی ایم آر سمیت مختلف ایجنسیوں کے لئے کووڈ کے علاج کا سامان بھی پہنچایا ہے۔ آج کی تاریخ تک فضائیہ تقریباً 450 ٹن طبی سامان اور اس سے متعلق سامان پہنچا چکی ہے۔
بھارت سرکار کی طرف سے جاری کئے گئے باضابطہ رہنما خطوط کے ساتھ ساتھ کووڈ-19 کے بارے میں احتیاطی اقدامات کے بارے میں اطلاعات کے تمام فضائیہ کے اڈوں پر پہنچنے کاسلسلہ جاری ہے۔ فضائیہ کے کام کی جگہوں پر کورونا وائرس کے پھیلنے کی روک تھام کےلئے سینی ٹائزیشن اور سماجی دوری بنائے رکھنے کے اقدام پر سختی سے عمل کیا جارہا ہے۔ اپنے آپ کو محفوظ رکھنے کے لئے احتیاطی تدبیر کے طور پر فضائیہ کے افراد اور ان کے خاندان والے ’ آروگیہ سیتو‘ ایپلی کیشن کا استعمال کررہے ہیں۔
اب جب کہ قوم کووڈ-19 سے لڑنے اور اسے شکست دینے کے لئے سرگرم کوششیں کررہی ہے ، فضائیہ نے ابھرتی ہوئی ضرورتوں کو پیشہ ورانہ انداز میں پورا کرنے کے اپنے عزم کی توثیق کی ہے۔
م ن۔ ج۔ ج
Uno-1893
(Visitor Counter : 124
نیتی آیوگ
بڑے پیمانے پر الیکٹرانکس مینوفیکچرنگ کے لیے، پی ایل آئی اسکیم میں بااختیار کمیٹی کے ذریعے پہلی بار تقسیم کی منظوری دی گئی
ہندوستانی کمپنی، پیجٹ الیکٹرانکس، یہ ترغیب حاصل کرنے والی پہلی مستفید
پیداروار سے منسلک ترغیب  اسکیموں کے تحت پہلی بار تقسیم میں، جس کا تصور وزیر اعظم نے کیا تھا، نیتی آیوگ کے سی ای او کی سربراہی میں، بااختیار کمیٹی نے آج ’بڑے پیمانے پر الیکٹرانکس مینوفیکچرنگ‘ شعبہ کے تحت موبائل مینوفیکچرنگ کے لیے مراعات کو منظوری دے دی ہے۔
بڑے پیمانے پر الیکٹرانکس مینوفیکچرنگ کے لئے پی ایل آئی اسکیم، جسے مرکزی وزارت الیکٹرانکس اور معلوماتی ٹیکنالوجی  کے ساتھ منسلک کیا گیا ہے، توقع کی جاتی ہے کہ وہ ہندوستان کو الیکٹرانکس مینوفیکچرنگ کے لیے ایک مسابقتی منزل بنائے گا اوراس طرح مزید عالمی چیمپئنز بنانے کے ساتھ ساتھ اتم نربھر کو بھی فروغ دے گا۔
ایک گھریلو کمپنی، میسرز پیجٹ الیکٹرانکس پرائیویٹ لمیٹڈ، اسکی پہلی مستفید کنندہ ہے جسے بااختیار کمیٹی نے مالی سال 22 -2021کے لیے اس کی بڑھتی ہوئی سرمایہ کاری اور فروخت کے اعداد و شمار کی بنیاد پر، موبائل مینوفیکچرنگ کے تحت مراعات حاصل کرنے کی منظوری دی ہے۔ پیجٹ الیکٹرانکس کمپنی،ڈکسون ٹیکنالوجیز پرائیویٹ لمیٹڈ نامی کمپنی کا 100فیصد ذیلی ادارہ ہے۔ اور اسکی نوئیڈا، اتر پردیش میں مینوفیکچرنگ کی سہولیات موجودہیں۔
بڑے پیمانے پر الیکٹرانکس مینوفیکچرنگ کے لیے، پی ایل آئی اسکیم کے تحت، بتیس مستفید کنندگان کو منظوری دی گئی تھی، جن میں سے 10  کو موبائل مینوفیکچرنگ کے لیے منظوری فراہم کی گئی تھی۔ جون 2022 کو ختم ہونے والی سہ ماہی کے لیے، اس پی ایل آئی اسکیم کے تحت، درخواست دہندگان نے 167770 کروڑ روپے کی فروخت کی تھی، جس میں 65240 کروڑ روپے کی برآمد بھی شامل تھی۔ اس پی ایل آئی اسکیم سے 28636 کی تعداد میں روزگار بھی پیدا ہوئے ہیں۔ گزشتہ 3 سالوں میں برآمدات میں 139 فیصد کااضافہ ہوا ہے۔ دیگر استفادہ کنندگان کی جانب سے مراعات کی درخواستوں پر بھی جلد منظوری کے لیے غور کیا جائے گا۔
ایم ای آئی ٹی وائی کی طرف سے پیش کردہ مراعات کی تقسیم کی تجویز پر، نیتی آیوگ کے سی ای او پرمیشورن ائیر، ڈی پی آئی آئی ٹی کے سکریٹری انوراگ جین، ایم ای ٹی ٹی کے سکریٹری الکیش کمار شرما، اور محکمہ اخراجات، محکمہ محصولات، محکمہ اقتصادی اموراور ڈی جی ایف ٹی کے دیگر دفاتر کے نمائندوں پر مشتمل بااختیار کمیٹی نے غور کیا ہے۔ بااختیار کمیٹی نے پی ایل آئی اسکیم کے تحت منتخب مستفیدین کو ترغیبات کی تقسیم کے لیے اپنی سفارشات دیں۔
بڑے پیمانے پر الیکٹرانک مینوفیکچرنگ پر پی ایل آئی اسکیم کو مارچ 2020 میں منظور کیا گیا تھا، جس میں موبائل فون کی تیاری اور مخصوص الیکٹرانک اجزاء کی تیاری شامل ہےاورجس کی کل لاگت 38645 کروڑ روپے تھی۔ اس اسکیم سے 1069432 کروڑ روپے کی اضافی پیداوار اور 700000 لوگوں کے لیے روزگار پیدا کرنے کی امید ہے۔
وزیراعظم کا دفتر
وزراء کے کونسل میں شامل تمام لوگوں کو وزیراعظم کی مبارکباد
نئی دہلی:7؍ جولائی،2021۔وزیراعظم جناب نریندر مودی نے اپنے تمام رفقاء کو مبارکباد دی ہے جنہوں نے آج حلف لیا۔ انہوں نے انہیں ان کی وزارتی مدت کار کے لئے نیک خواہشات پیش کی۔
ایک ٹوئیٹ میں وزیراعظم نے کہا ’’میں ان تمام ساتھیوں کو مبارکباد پیش کرتاہوں جنہوں نے آج حلف لیا ہے اور ان کی وزارتی مدت کار کیلئے نیک خواہشات کااظہار کرتاہوں۔ ہم عوام کی امنگوں کو پورا کرنے اور ایک مضبوط اورخوشحال بھارت بنانے کیلئے کام کرتے رہیں گے۔ #Govt4Growth‘‘
ش ح۔م ع۔ ع ن
U NO:2301
(
کابینہ
اندورمیٹروریل منصوبے کومنظوری
مرکزی کابینہ نے بنگالی اسکوائر۔ وجے نگر۔بھاورشالا، ایئرپورٹ ۔ پٹاسیا ۔ بنگالی اسکوائرپرمشتمل میٹروریل
پروجیکٹ کو منظوری دی
نئی دہلی ،4اکتوبر :مرکزی کابینہ نے وزیراعظم ، جناب نریندرمودی کے صدارت میں اندورمیٹروریل منصوبے کو منظوری دی ہے ۔ جس میں بنگالی اسکوائر ۔ وجے نگر۔ بھاورشالا۔ ایئرپورٹ ۔ پٹاسیا ۔ بنگالی اسکوائررنگ لائن شامل ہے ۔ اس راستے کی کل طوالت 31.55کلومیٹرہے جو اندور کے سبھی مخصوص مراکز اور شہری علاقوں سے رابطہ فراہم کریگی۔
تفصیل :
1-رنگ لائن کی لمبائی 31.55کلومیٹرہے ۔
2-رنگ لائن بنگالی اسکوائر ۔وجے نگر ۔ بھاو رشالا ۔ ایئرپورٹ ۔ پٹاسیا۔ بنگالی اسکوائرتک ہوگی ۔
3-رنگ لائن پراسٹیشنوں کے تعداد 30ہے ۔
4-اس منصوبے سے اندورشہرمیں محفوظ ، بھروسہ مند اور قابل استطاعت نظام فراہم ہوگا ،جس میں شہرکے تمام خاص مراکز سے رابطہ فراہم ہوجائیگا۔ اس سے حادثات ، آلودگی ، سفر میں وقت کی بچت ، توانائی کی کھپت کمی ، سماج دشمن عناصرکی سرگرمیوں میں کمی واقع ہوگی اور شہری توسیع اور پائیدارترقی کے لئے زمین کے استعمال میں مدد ملے گی ۔
5-اس منصوبے پرتقریبا7500.80کروڑروپے کی لاگت کاتخمینہ ہے اور یہ منصوبہ چارسال میں مکمل ہوجائیگا۔
فوائد :
اس منصوبے سے اندورکی 30لاکھ آبادی براہ راست اوربالواسطہ طورپرمستفیض ہوگی ۔ اور اس میٹروریل گلیارے سے ریلوے اسٹیشن ، بی آرڈی اسٹیشن ، بسوں کے فیڈرنیٹ ورک ، انٹرمیڈیٹ پبلک ٹرانسپورٹ اور غیرموٹرائزڈ نقل وحمل  کے لئے کثیرموڈل ارتباط فراہم ہوگا۔ اس منصوبے میں مسافرکرائے کے علاوہ کرائے اور اشتہارات ، ٹرانزٹ اورینٹڈ ڈیولپمنٹ  اور ٹرانسفرڈیولپمنٹ رائٹ سے مالیہ حاصل ہوگا۔
میٹروریل گلیارے کے آس پاس کے رہائشی علاقوں کے باشندگان کو بہت فائدہ حاصل ہوگا کیونکہ یہ لوگ اپنے آس پاس کے اسٹیشنوں سے شہرکے مختلف علاقوں میں آسانی سے پہنچ سکیں گے ۔ رنگ لائن اسمارٹ سٹی پروجیکٹ کے تحت شہر کی کثیر آبادی والے علاقے اور نئے آباد ہونے والے علاقوں کو ریلوے اسٹیشن ، ایئرپورٹ اور اے بی ڈی سے جوڑے گی ۔
میٹروریل سے مقامی باشندے ، دفتروں میں کام کرنے والے مسافرملازمین ، طلبأ ، شہردیکھنے کی غرض سے آنے والے افراد اورسیاحو ں کو ماحولیات سے مطابقت رکھنے والا اور پائیدار سرکاری نقل وحمل کاذریعہ فراہم ہوگا۔
پیش رفتاس پروجیکٹ کے نفاذ کے لئے مدھیہ پردیش میٹروریل کمپنی لمیٹڈ تشکیل دی گئی ہے ۔اندور میٹروریل پروجیکٹ کے لئے مرکزی حکومت اورمدھیہ پردیش حکومت مساوی طورپر اس کے اخراجات برداشت کریں گی اور اس کے لئے ایشیائی ترقیاتی بینک اور نیوڈیولپمنٹ بینک سے بھی کچھ قرض لیاگیا ہے۔میسرز ڈی بی انجیئنرنگ اینڈ کاسٹنگ جی ایم بی ایچ کو میسرز لوئ برجرایس اے ایس اورمیسرز جیو ڈاٹا انجینئرنگ کے ساتھ اندور میٹروریل پروجیکٹ کے جنرل کنسلٹنٹ یامشیرعام کے طورپرمقررکیاگیاہے ۔پہلے سول کام پیکیج کے لئے ٹینڈرمدعوکئے جاچکے ہیں اوران پرکام جلد ہی شروع ہوگا۔
الیکٹرانکس اور اطلاعات تکنالوجی کی وزارت
کابینہ نے آئی ٹی ہارڈویئر کے لئے پیداوار سے جڑی ترغیبی اسکیم کو منظوری دی
نئی دہلی24،فروری2021
وزیر اعظم جناب نریندر مودی کی سربراہی میں مرکزی کابینہ نے آئی ٹی ہارڈویئر کے لئے پیداوار سے جڑی ترغیبی اسکیم کو منظوری دے دی ہے۔ اس اسکیم میں آئی ٹی ہارڈویئر کی قیمت کے سلسلے یعنی ویلیو چین میں گھریلو پیداوار کو بڑھانے اور فروغ دینے کے علاوہ بڑے پیمانے پر سرمایہ کاری اور فروغ دینے کے علاوہ بڑے پیمانے پر سرمایہ کاری راغب کرنے کے لئے پیداوار سے جڑی ترغیب کی تجویز کی گئی ہے۔ مجوزہ اسکیم کے ٹارگیٹ علاقوں میں لیپ ٹاپ، ٹیبلیٹ، آل ان ون پی سیز اور خدمات شامل ہیں۔
اس اسکیم کے تحت مجاز کمپنیوں کو 4 سال کی مدت کے لئے ٹارگیٹ شعبے  کے تحت اور ہندوستان میں مندرجہ ذیل پیداوار کے لئے کل اضافی فروخت پر 4 فیصد سے دو فیصد، ایک فیصد کی ترغیبی رقم دینے کی تجویز کی گئی ہے۔ توقع ہے کہ اس اسکیم سے لیپ ٹاپ، ٹیبلیٹ، آل ان ون پی سی اور سرور سمیت آئی ٹی ہارڈویئر مینوفیکچرنگ سے جڑی 5 اہم اور بڑی عالمی کمپنیوں اور 10 گھریلو کمپنیوں کو فائدہ ملنے کا امکان ہے۔ یہ آتم نربھر بھارت کے تحت مینوفیکچرنگ کو فروغ دینے کے لئے اہم شعبہ ہے، کیونکہ فی الحال ان اشیا کے لئے درآمد پر انحصار بہت زیادہ ہے۔
مالی اثرات:
مجوزہ اسکیم کی کل لاگت 4 سال کے لئے لگ بھگ 7350 کروڑ روپے ہے، جس میں سے 7325 کروڑ روپے کے ترغیبی اخراجات اور 25 کروڑ روپے کا انتظامی چارجز شامل ہے۔
فوائد:
یہ اسکیم ملک میں الیکٹرانکس ایکوسسٹم کے فروغ میں اضافہ کرے گی۔ ہندوستان عالمی ویلیو چین کے ساتھ مربوط ہونے کی وجہ سے الیکٹرانکس سسٹم ڈیزائن اور مینوفیکچرنگ  کے شعبے میں ایک عالمی مرکز  کی شکل میں ابھرے گا اور آئی ٹی ہارڈویئر برآمدات کے لئے ایک منزل بن جائے گا۔
اس اسکیم کے تحت 4 سال میں روزگار کے ایک لاکھ 80 ہزار سے زیادہ  طور پر مواقع پیدا ہونے کی گنجائش اور امید ہے۔ یہ اسکیم آئی ٹی ہارڈویئر کے لئے گھریلو ویلیو ایڈیشن کو جہت دے گی جس کے 2025 تک بڑھ کر 25 فیصد ہونے کی امید ہے۔
پس منظر:
25فروری 2019 کو نوٹیفائیڈ کی گئی الیکٹرانکس سے متعلق قومی پالیسی کا وژن ہندوستان کو الیکٹرانکس سسٹم ڈیزائن اور مینوفیکچرنگ  کے لئے ایک عالمی ہب کی شکل میں قائم کرنا ہے۔ اس کے لئے چپ سیٹ سمیت اہم کل پرزوں کو تیار کرنے کے لئے ملک کی صلاحیتوں کو فروغ دیا جارہا ہے اور عالمی سطح پر مقابلہ کرنے کے لئے صنعت کے واسطے ایک سازگار ماحول پیدا کیا جارہا ہے۔
فی الحال ہندوستان میں لیپ ٹاپ اور ٹیبلیٹ کی مانگ کو کافی حد تک درآمد کے توسط سے پورا کیا جاتا ہے، جو 20-2019 میں بالترتیب:4.21 ارب ڈالر اور 0.41 ارب ڈالر تھی۔ عالمی سطح پر آئی ٹی ہارڈویئر کے بازار میں 6 یا 7 کمپنیوں کا غلبہ ہے، جن کی دنیا کے بازار میں لگ بھگ 70 فیصد حصہ داری ہے۔ یہ کمپنیاں عالمی مارکیٹس میں مقابلے کے لئے بڑی معیشتوں کا استحصال کرنے میں کامیاب اور اہل ہیں۔ یہ ضروری ہے کہ یہ کمپنیاں ہندوستان میں اپنے کاموں وسرگرمیوں کو وسعت دیں اور اسے آئی ٹی ہارڈویئر کی مینوفیکچرنگ کے لئے ایک اہم مقام بنائے گا۔
موجودہ عالمی منظر نامے کو دیکھتے ہوئے مینوفیکچرنگ شعبے کی دنیا ایک بنیادی بدلاؤ کے دور سے گزررہی ہے۔ دنیا بھر کی مینوفیکچرنگ کمپنیاں ایک واحد مارکیٹ پر انحصار کے جوکھم کو کم کرنے کے لئے اپنے مینوفیکچرنگ مقامات میں تنوع اور وسعت لانے کی کوشش کررہی ہیں۔
...............................................................
ش ح، ح ا، ع ر
U-1901
(Visitor Counter : 86
صحت اور خاندانی بہبود کی وزارت
سی جی ایچ ایس مستفدین کے لئے صحت بیمہ اسکیم
نئی دہلی، 12 جولائی 2019/ صحت اور خاندانی فلاح و بہبود کے وزیر مملکت جناب اشونی کمار چوبے نے آج یہاں لوک سبھا میں ایک تحریری جواب میں بتایا کہ چھٹے مرکزی پے کمیشن نے اپنی رپورٹ میں ملک گیر سطح پر مرکزی حکومت کے ملازمین اور پنشن یافتگان اور ان پر منحصر ان کے کنبے کے ارکان کے لئے صحت بیمہ اسکیم شروع کرنے کی سفارش کی تھی۔ صحت اور خاندانی فلاح و بہبود کی وزارت نے صحت بیمہ اسکیم کا مسودہ تیار کیا ہے۔ اس مجوزہ اسکیم میں او پی ڈی سہولتیں شامل نہیں ہیں۔ مسودہ اسکیم کو اسکیم کے مالی امکانات کی تشخیص اور منظوری کے لئے حکومت ہند کے محکمہ اخراجات کو بھیجا جاچکا ہے۔
۔۔۔۔۔۔۔۔۔۔۔
م ن۔ن ا ۔ ج۔
U- 3080
(Visitor Counter : 43
وزارت ماہی پروری، مویشی پروری و ڈیری
ماہی پروری کے محکمے نے ہندوستان میں ماہی پروری کے شعبے کی دیر پا اور ذمہ دارانہ ترقی کے ذریعہ نیلگوں انقلاب لانے کے لئے پردھان منتری متسیہ سمپدا یوجنا  نامی اہم اسکیم کو نافذ کررہی ہے
ماہی پروری ، مویشی پوروری اور ڈیری کے مرکزی وزیر جناب پرشوتم روپالا نے آج لو ک سبھا میں ایک تحریری جواب میں بتایا کہ ماہی پروری کا محکمہ اور ماہی پروری ،مویشی پروری اور ڈیری کی وزارت ،ہندوستان میں ماہی پروری کے شعبے کی دیر پا اور ذمہ دارانہ ترقی کے ذریعہ نیلگوں انقلاب لانے کے لئے ‘‘ پردھان منتری متسیہ سمپدا یوجنا نامی اہم اسکیم کو نافذ کررہی ہے۔تما م ریاستوں / مرکز کے زیر انتظام علاقوں  میں مالی سال 21-2020 سے 25-2024 تک پانچ سال کی مدت کے لئے ماہی پروری کے شعبے میں اس اسکیم کے نفاذ کے لئے 20050کروڑروپے کی اب تک کی سب سے بڑی سرمایہ کاری کا منصوبہ ہے۔ پردھان منتری متسیہ سمپدا یوجنا  کا مقصد مچھلی کی پیداوار ،پیداواریت ، معیار ، ٹکنالوجی اور فصل کی کٹائی کے بعد کے بنیادی ڈھانچے اور بندوبست ،جدیدیت میں بڑے خلاء کو دور کرنے اور ویلیو چین ، ٹریس ایبلٹی کو مستحکم بنانے ، ایک مضبوط ماہی پروری کے بندوبست کے فریم ورک کا قیام اور مچھلی پکڑنے والے کسانوں کی فلاح وبہبود ہے۔آخر کار پردھان منتری متسیہ سمپدا یوجنا  کا ہدف ،مچھلی کی پیداوار اور پیداواریت ،درآمدات کو بڑھانا ، روز گار کے مواقع پیدا کرنا ، فصل کی کٹائی کے بعد ہونے والے نقصانات کو کم کرنا اور گھریلو سطح پر مچھلی کی کھپت کو بڑھانا ہے ۔
پیٹرولیم اور قدرتی گیس کی وزارت
پیٹرولیمو قدرتی گیس اور ہاؤسنگ و شہری امور کے وزیر جناب ہردیپ سنگھ پوری کا 15 سے 17 نومبر ، 2021 تک متحدہ عرب امارات کا دورہ
نئی دہلی،14 نومبر، 2021/پیٹرولیم و قدرتی گیس اور ہاؤسنگ و شہری امور کے وزیر جناب ہردیپ سنگھ پوری 15 سے 17 نومبر ، 2021 تک یو اے ای کو جانے والے ایک سارکاری اور تجارتی وفد کی قیادت کریں گے۔ وہ وہاں متحدہ عرب امارات کے توانائی اور بنیادی ڈھانچےکے وزیر عزت مآب سہیل محمد فرج المزروعی کی دعوت پر ابوظہبی انٹرنیشنل پیٹرولیم ایگزیبیشن اینڈ کانفرنس  میں شرکت کے لیے جائیں گے۔
وزیر موصوف اپنے دورے میں اے ڈی آئی پی ای سی کی اقتصادی تقریب میں شرکت کریں گے اور وزارت کی گول میز کانفرنس میں حصہ لیں گے جس کا موضوع ہے ’’کوپ 26 سے کوپ 27 تک آب و ہوا سے متعلق کارروائی کے راستے کی تشکیل‘‘ جناب پوری بھارتی پویلین کا افتتاح کریں گے جسے بھارتی پیٹرولیم صنعت کی فیڈریشن  ، ہائیڈرو کاربنز کے ڈائریکٹوریٹ جنرل اور بھارتی صنعت کی کانفیڈریشن  نے مشترکہ طورپر قائم کیا ہے۔
وزیر موصوف بھارت میں امکانات کا تلاش اور مصنوعات سازی اور پیداواری شعبے میں سرمایہ کاری کے موقعے سے متعلق ایک روڈ شو کے دوران کلیدی خطبہ دیں گے، جسے ڈی جی ایچ ، تیل اور گیس کی بڑی عالمی کمپنیوں کی طرف سے غیرملکی سرمایے کو راغب کرنے کے لیے اے ڈی آئی پی ای سی سے الگ منعقد کرے گا۔
جناب پوری متحدہ عرب امارات کے اپنے ہم منصبوں توانائی اور بنیادی ڈھانچے کے وزیر عزت مآب سہیل محمد فرج المزروعی ، اور صنعت و جدید ٹکنالوجی کے وزیر عزت مآب ڈاکٹر سلطان احمد الجابر، اے ڈی این او سی کے ایم ڈی اور گروپ سی ای او سے ملاقات کریں گے اور بھارت – متحدہ عرب امارات کی اہم شراکت داری کے مجموعی لائحہ عمل میں توانائی سے متعلق تعاون کے معاملات پر بات چیت کریں گے۔ وزیر موصوف مختلف ملکوں کے اپنے ہم منصبوں ، بین الاقوامی توانائی تنظیموں کے سربراہان اور عالمی تیلو گیس کمپنیوں کے ان سی ای اوز سے ملاقاتیں کریں گے۔ جو اے ڈی آئی پی ای سی – 2021 میں شرکت کر رہے ہیں۔
دبئی سے گزرتے ہوئے ، وزیر موصوف دبئی ایکسپو کے بھارتی پویلین میں تیل اور گیس کی شعبہ جاتی منزل کا افتتاح کریں گے۔ وہ تیل اور گیس کے شعبے سے متعلق ایک گول میز میٹنگ میں بھی شرکت کریں گے جس کا اہتمام ڈی جی ایچ کرے گا۔
ابوظہبی نیشنل آئل کمپنی ، کی اہتمام کردہ اے ڈی آئی پی ای سی ، دنیا کی سب سے بڑی اور بااثر تیل و گیس تقریبات میں سے ایک ہے جس سے بھارتی کمپنیوں کو پوری صنعت کی ویلیو چین میں اپنی کامیابیوں کی داستانیں بتانے کےلیے عالمی درجے کا ماحول فراہم ہوگا۔
۔۔۔
م ن ۔ اس۔ ت ح ۔
U –12858
(Visitor Counter : 106
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر کل بنگلورو میں آئی ٹی ہارڈویئر کے لیے پی ایل آئی 2.0 پر ڈیجیٹل انڈیا ڈائیلاگ سیشن سے خطاب کریں گے
ہنرمندی کی ترقی اور انٹرپرینیورشپ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر کل بنگلورو میں آئی ٹی ہارڈویئر کے لیے حال ہی میں نظرثانی شدہ پروڈکشن سے منسلک مراعات  اسکیم پر ڈیجیٹل انڈیا ڈائیلاگ سیشن سے خطاب کریں گے۔
میٹنگ میں ٹیکنالوجی ایکو سسٹم کے اسٹیک ہولڈرز ہوں گے جن میں ماہرین، صنعتی انجمنوں کے نمائندے اور اسٹارٹ اپ شامل ہیں۔ میٹنگ کا فوکس ایڈوانس پروسیسرز، انٹلیکچوئل پراپرٹیز  اور ایمبیڈڈ سسٹمز کی ترقی کو متحرک کرنے پر ہوگا۔ یہ مشورے قانون اور پالیسی سازی کے لیے وزیر اعظم جناب نریندر مودی کے مشاورتی نقطہ نظر کے مطابق ہیں۔ وزیر موصوف صبح بنگلورو پہنچیں گے اور میڈیا سے بات چیت میں شرکت کریں گے جس کے بعد مشاورت ہوگی۔
مالی مراعات کی فراہمی کے ذریعے، حکومت آئی ٹی ہارڈویئر کے اجزاء اور ذیلی اسمبلیوں کی لوکلائزیشن کی حوصلہ افزائی کرنا چاہتی ہے۔ اس اسکیم میں لیپ ٹاپ، ٹیبلیٹ، آل ان ون پی سی، سرورز اور انتہائی چھوٹے فارم فیکٹر ڈیوائسز شامل ہیں۔ ایسا کرنے سے، حکومت کا مقصد ہندوستان کے گھریلو آئی ٹی ہارڈویئر مینوفیکچرنگ ایکو سسٹم کو متحرک کرنا ہے، اس طرح آئی ٹی ہارڈویئر انڈسٹری میں ہندوستان کو چیمپئن بننا ہے۔
مئی میں، حکومت نے 17,000 کروڑ روپے کی لاگت کے ساتھ آئی ٹی ہارڈویئر کے لیے پی ایل آئی 2.0 اسکیم کو کلیئر کیا، اس اسکیم کے بجٹ کو دوگنا کرنے سے بھی زیادہ، جسے 2021 میں پہلی بار منظور کیا گیا تھا تاکہ ویلیو چین میں بڑی سرمایہ کاری کو راغب کرکے گھریلو مینوفیکچرنگ کو ترغیب دیتے ہوئے اسے فروغ دیا جاسکے۔ نفاذ کے بعد، یہ حصہ لینے والی کمپنیوں کے لیے دستیاب زیادہ سے زیادہ مراعات کی حد کے ساتھ ہوگا۔
اس اسکیم سے تقریباً 3.35 لاکھ کروڑ روپےکی کل پیداوار، الیکٹرانکس مینوفیکچرنگ میں 2,430 کروڑ روپے کی اضافی سرمایہ کاری اور 75,000 اضافی براہ راست ملازمتیں پیدا ہونے کی امید ہے۔
ش ح۔ ش ت۔ج
Uno-6787
(Visitor Counter : 41
امور صارفین، خوراک اور عوامی تقسیم کی وزارت
فوڈ کارپوریشن آف انڈیا کے تمام 20 علاقائی دفاترکو ‘وہیکل ٹریکنگ سسٹم’ کو نافذ کرنے کا مشورہ دیا گیا ہے
پی ڈی ایس اشیاکی نقل وحمل کرنےوالے ٹرکوں میں جی پی ایس
نئی دہلی:16،مارچ، 2021:صارفین کے اُمور، خوراک اور سرکاری نظام تقسیم کے مرکزی وزیر مملکت جناب دانوے راؤصاحب دادا راؤ نے آج لوک سبھا میں ایک سوال کے تحریری جواب میں اطلاع فراہم کی کہ فوڈ کارپوریشن آف انڈیا سے دستیاب معلومات کے مطابق تمام 20 علاقائی دفاتر کو وہیکل ٹریکنگ سسٹم  نافذ کرنے کا مشورہ دیا گیا ہے۔ اب تک درج ذیل پانچ علاقوں مہاراشٹر، کرناٹک، کیرالا، اتراکھنڈ اور جھارکھنڈ میں وی ٹی ایس ٹینڈر کو حتمی شکل دی جاسکی ہے۔
مزید برآں سرکاری نظام تقسیم  آپریشن کے شروع سے آخر تک کمپیوٹرائزیشن کی سابقہ اسکیم کے حصے کے طور پر تقریباً تمام ریاستوں / مرکز کے زیر انتظام علاقوں نے غذائی اجناس کے جاری اور رسید کی آن لائن نگرانی کے علاوہ ڈیلیوری آرڈر،ٹرک چالان،گیٹ پاس آن لائن جنریٹ کرنے بشمول ایف پی ایس ڈیلروں اور بعض مستفیدین کو ایس ایم ایس کے ذریعے الرٹ جاری کرنے کیلئے سپلائی چین مینجمنٹ آپریشن کو کمپیوٹرائزڈ کردیا ہے۔
-----------------------
ش ح۔م ع۔ ع ن
U NO: 2612
(Visitor Counter : 79
ریلوے کی وزارت
ریلویز نے دہلی کے قریب علاقوں میں ریل بنیادی ڈھانچے کو بہتر بنانے اور شہری بھیڑبھاڑ کو کم کرنے کا کام کیا
روہتک سٹی میں موجودہ روہتک – گوہانہ ریل لائن کو ایلیویٹڈ ٹریک میں تبدیل کیا گیا
چار لیول کراسنگ کا خاتمہ
نئی دہلی، 21/اگست 2020 ۔ ریلوے بنیادی ڈھانچے کو بہتر بنانے اور شہری علاقوں میں بھیڑ بھاڑ کو کم کرنے میں مدد دینے کے لئے انڈین ریلویز ملک بھر میں اقدامات کا ایک سلسلہ چلا رہا ہے۔
ان سرگرمیوں کے ایک جزو کے طور پر، شمالی ریلوے نے موجودہ روہتک – گوہانہ ریلوے لائن کو ایک 4.8 کلومیٹر طویل ایلیویٹڈ ٹریک میں تبدیل کردیا ہے۔ مذکورہ لائن پر کام تقریباً مکمل ہوگیا ہے اور اسے آئندہ تین مہینوں کے اندر چالو کردیا جائے گا۔
مذکورہ ریلوے لائن شہر کے قلب سے ہوکر گزرتی ہے۔ یہاں شہر کے حدود کے اندر اس لائن پر چار لیول کراسنگ ہیں۔ اس کی وجہ سے ٹریفک کی بھاری بھیڑ ہوتی ہے، کیونکہ لیول کراسنگ گیٹ کو اکثر بند کرنا پڑتا ہے۔ اس سے ریلوے ٹریفک پر بھی اثر پڑتا ہے، ٹرینوں کی سیفٹی اور رفتار سے متعلق معاملات بھی متاثر ہوتے ہیں اور سڑک کا استعمال کرنے والوں کو بھی دشواری ہوتی ہے۔
اب اس ٹریک کو ایلیویٹ کردیا گیا ہے، جس کی وجہ سے لیول کراسنگ ختم ہوگیا ہے۔ اس سے روہتک کے لوگوں کو بڑی راحت ملے گی۔ اس لائن کے شروع ہوجانے سے ریلویز اس اہم روٹ پر خوش اسلوبی کے ساتھ ریل گاڑیوں کو چلا سکے گا۔ اس سیکشن پر ریل گاڑیوں کی رفتار بھی بڑھ جائے گی۔
اس پروجیکٹ پر ریلویز اور ہریانہ حکومت نے مل جل کر کام کیا ہے اور اس پر مجموعی طور پر 315 کروڑ روپئے خرچ ہوئے ہیں، جس میں ریاستی حکومت کا تعاون 225 کروڑ روپئے ہے۔ اس کام کی انجام دہی کے ذریعے ریلویز نے روہتک کے لوگوں کے ایک دیرینہ مطالبے کی تکمیل کردی ہے۔
وزارت دفاع
دفاعی جدت كاری
دفاعی جدت كاری کے لئے وسائل کی کوئی معمولی رقم مختص نہیں کی گئی ہے بلكہ دفاعی خدمات کے لیے مجموعی سرمایہ جاتی اخراجات کے تحت جدید کاری کے لیے مختص رقم مالی سال 2020-2019 میں 80,959.08 کروڑ روپے سے بڑھ کر مالی سال 2024-2023 میں 1,32,301.27 کروڑ روپے ہو گئی ہے۔بجٹ تخمینہ 2024-2023 میں سرماءے كے حصول  کے تحت متوقع اور مختص فنڈ حسب ذیل ہیں:

|
|
سرمائے کا حصول 
|
|
مجوزہ بجٹ تخمینہ 2023-24
|
|
مختص بجٹ 24-2023
|
|
1,32,841.04
|
|
1,32,301.27
مختص کردہ فنڈ کو عملی سرگرمیوں کے لیے بہترین طریقے سے استعمال کیا جاتا ہے۔ ضرورت پڑنے پر اس بات کو یقینی بنانے کے لیے اسکیموں کو دوبارہ ترجیح دی جاتی ہے کہ دفاعی خدمات کی عملی تیاریوں پر کسی سمجھوتے کے بغیر فوری اور اہم صلاحیتیں حاصل کی جائیں۔
دفاعی جدت كاری میں اپنا كردار ادا كرنے کے لیے دیسی صنعت کی حوصلہ افزائی کی خاطر مالی سال 2024-2023 کے لیے فنڈ 75:25 کے تناسب سے مختص کیے گئے ہیں، اس طرح 75 فی صد یعنی 99,223.03 کروڑ روپے گھریلو خریداری کے لیے ہیں اور 25 فی صد یعنی 33,078.24 کروڑ روپے غیر ملکی خریداری کے لیے ہیں۔
مزید یہ کہ حکومت نے پچھلے کچھ برسوں میں کئی پالیسی اقدامات کیے ہیں اور دفاعی سازوسامان کے مقامی ڈیزائن، ترقی اور تیاری کی حوصلہ افزائی کے لیے اصلاحات کی ہیں۔ اس طرح ملک میں دفاعی مینوفیکچرنگ اور ٹیکنالوجی میں خود انحصاری کو فروغ ملا ہے۔ ان اقدامات میں منجملہ اور باتوں كے دفاعی حصول کے طریقہ کار -2020 کے تحت گھریلو ذرائع سے سرمائے کی اشیاء کی خریداری کو ترجیح دینا؛ سروسز کی کل 411 آئٹمز میں سے چار ’مثبت انڈیجنائزیشن لسٹ‘ اور ڈیفنس پبلک سیکٹر انڈرٹیکنگز  کی کل 4,666 آئٹمز میں سے چار ’مثبت انڈیجنائزیشن لسٹ‘ کا نوٹیفکیشن، جس کے لیے ان کے خلاف بتائی گئی ٹائم لائن سے آگے کی درآمد پر پابندی ہوگی؛ طویل مدتی میعاد کے ساتھ صنعتی لائسنسنگ کے عمل کو آسان بنانا؛ براہ راست غیر ملکی سرمایہ کاری  کی پالیسی کو آزادانہ بنانا جو خودکار راستے کے تحت 74 فی صد ایف ڈی آئی کی اجازت دیتا ہے، اس كے طریقہ کار کو آسان بنانا؛ مشن ڈیف اسپیس کا آغاز؛ ڈیفنس ایکسی لینس  اسکیم کے لیے اختراعات کا آغاز جس میں اسٹارٹ اپس اور مائیکرو، سمال اینڈ میڈیم انٹرپرائزز  شامل ہیں؛ پبلک پروکیورمنٹ  آرڈر 2017 کا نفاذ؛ ہندوستانی صنعت بشمول ایم ایس ایم ای کے ذریعہ دیسی بنانے کی سہولت فراہم کرنے کے لیے سریجان نام کے ایک انڈیجنائزیشن پورٹل کا آغاز؛سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی مینوفیکچرنگ کے لیے ٹیکنالوجی کی منتقلی  کو اعلیٰ ملٹی پلائر تفویض کر کے؛ دو دفاعی صنعتی راہداریوں کا قیام، ایک ایک اتر پردیش اور تمل ناڈو میں؛ دفاعی تحقیق اور ترقی کے بجٹ کے 25 فیصد کے ساتھ صنعت، اسٹارٹ اپ اور اکیڈمی کے لیے ڈیفنس ریسرچ اینڈ ڈیولپمنٹ کو کھولنا؛ اور ملکی ذرائع سے خریداری کے لیے فوجی جدید کاری کے دفاعی بجٹ میں بتدریج اضافہ، وغیرہ شامل ہیں۔۔
یہ اطلاع مملكتی وزیر دفاع جناب اجے بھٹ نے آج لوک سبھا میں ایڈوكیٹ ڈین کوریاکوس اور جناب انمولا ریونت ریڈی کو ایك تحریری جواب میں دی۔